คณะวิทยาศาสตร์และเทคโนโลยีอุตสาหกรรม มหาวิทยาลัยสงขลานครินทร์

คณะวิทยาศาสตร์และเทคโนโลยีอุตสาหกรรม มหาวิทยาลัยสงขลานครินทร์ (Faculty of Science and Industrial Technology, Prince of Songkla University) เป็นหน่วยงานในมหาวิทยาลัยสงขลานครินทร์ วิทยาเขตสุราษฎร์ธานี ที่จัดตั้งขึ้นตามประกาศของสภามหาวิทยาลัย เมื่อวันที่ 16 กันยายน พ.ศ. 2545 โดยมีภารกิจหลักในการบริหารวิชาการในด้านเทคโนโลยีและการจัดการในเชิงบูรณาการของทรัพยากรชีวภาพ เพื่อสนองตอบต่อความต้องการทางอุตสาหกรรมและสังคม โดยบริหารภายใต้แนวทางของการพัฒนาที่ยั่งยืนครบวงจร

**ประวัติ**
 ปีการศึกษา 2542 เปิดรับนักศึกษาหลักสูตรวิทยาศาสตร์บัณฑิต สาขาวิชาผลิตกรรมชีวภาพ ครั้งแรก- ปีการศึกษา 2544 เปิดรับนักศึกษาหลักสูตรวิทยาศาสตร์บัณฑิต สาขาวิชาเทคโนโลยีการจัดการอุตสาหกรรม รุ่นที่ 1- ปีการศึกษา 2545 เปิดรับนักศึกษาหลักสูตรบริหารธุรกิจบัณฑิต สาขาวิทยาการจัดการ รุ่นที่ 1- วันที่ 16 กันยายน 2545 คณะเทคโนโลยีและการจัดการ ได้รับการจัดตั้งเป็นหน่วยงานภายในเขตการศึกษาสุราษฎร์ธานี ตามประกาศของสภามหาวิทยาลัย- วันที่ 26 กรกฎาคม 2546 คณะเทคโนโลยีและการจัดการ ได้รับอนุมัติการจัดตั้งสาขาวิชาของคณะ โดยมติสภามหาวิทยาลัย โดยแบ่งเป็น 3 สาขาวิชา ได้แก่ สาขาวิชาอุตสาหกรรมชีวภาพ สาขาวิชาการจัดการอุตสาหกรรม และสาขาวิชาวิทยาการจัดการ

**หลักสูตรวิทยาศาสตรบัณฑิต (4 ปี)**

**หลักสูตรวิทยาศาสตร์บัณฑิต (ผลิตกรรมชีวภาพ)**
หลักสูตรวิทยาศาสตร์บัณฑิต (ผลิตกรรมชีวภาพ) B.Sc.(Bioproduction) เป็นหลักสูตรที่เปิดรับนักศึกษาระดับปริญญาตรีเป็นหลักสูตรแรกในเขตการศึกษาสุราษฎร์ธานี ในปีการศึกษา 2542 โดยเน้นการนำความรู้ด้านเทคโนโลยีการผลิต เทคโนโลยีชีวภาพ และวิทยาการจัดการ มาประยุกต์ใช้ในการเพิ่มผลผลิต และสร้างมูลค่าเพิ่มให้กับทร้พยากรชีวภาพอย่างมีมาตรฐาน ตลอดจนเพื่อความยั่งยืนทางนิเวศน์ในระดับที่เหมาะสม โดยการสอนในหลักสูตรจะแบ่งการเรียนการสอนออกเป็น 4 สาขาย่อย ได้แก่- สาขาย่อยเทคโนโลยีผลิตกรรมชีวภาพ- สาขาย่อยเทคโนโลยีชีวภาพทางพืช- สาขาย่อยเทคโนโลยีชีวภาพทางสัตว์- สาขาย่อยเทคโนโลยีชีวภาพทางสัตว์น้ำ

**หลักสูตรวิทยาศาสตร์บัณฑิต (เทคโนโลยีอาหาร)**
หลักสูตรวิทยาศาสตร์บัณฑิต (เทคโนโลยีอาหาร) B.Sc.(Food Technology) เป็นหลักสูตรที่ผลิตบัณฑิตที่มีทักษะความรู้พื้นฐานทางด้านวิทยาศาสตร์ และเทคโนโลยีการอาหาร การสร้างความปลอดภัยในอาหาร ห่วงโซ่อาหาร ระบบมาตรฐาน ประกันคุณภาพ การแปรรูปอาหาร ระบบและกระบวนการขนส่งและกระจายสินค้า โดยแบ่งออกเป็น 3 สาขาย่อย ได้แก่- สาขาย่อยเทคโนโลยีอาหาร- สาขาย่อยการจัดการคุณภาพและความปลอดภัยอาหาร - สาขาย่อยเทคโนโลยีไขมันและน้ำมัน

**หลักสูตรวิทยาศาสตร์บัณฑิต (การจัดการอุตสาหกรรมยาง)**
หลักสูตรวิทยาศาสตร์บัณฑิต (การจัดการอุตสาหกรรมยาง) Bachelor of Science (Rubber Industry)
เป็นหลักสูตรที่มุ่งเน้นการผลิตบัณฑิตให้มีความรู้ทางด้านวิทยาศาสตร์อย่างดี สามารถบูรณาการได้กับเทคโนโลยีอุตสาหกรรมยาง ทั้งด้านการควบคุมคุณภาพ และการจัดการการผลิต มีความรู้ด้านการจัดการธุรกิจ ความสามารถทางภาษา มีการเรียนการสอนแบบสหกิจศึกษา มีนวัตกรรมความคิดเพื่อสร้างโอกาสทางวิชาชีพให้รู้จักใช้ภูมิปัญญาท้องถิ่น เข้าใจระบบการดำเนินงานด้านธุรกิจอุตสาหกรรมยาง โดยประกอบด้วย 2 สาขาย่อย ได้แก่- สาขาย่อยอุตสาหกรรมยางและผลิตภัณฑ์- สาขาย่อยอุตสาหกรรมไม้ยางพาราและผลิตภัณฑ์

**หลักสูตรวิทยาศาสตร์บัณฑิต (เทคโนโลยีการจัดการอุตสาหกรรม)**
หลักสูตรวิทยาศาสตร์บัณฑิต (เทคโนโลยีการจัดการอุตสาหกรรม) Bachelor of Science (Industrial Management technology)
แบ่งเป็น 3 สาขาย่อย ได้แก่- สาขาย่อยการจัดการอุตสาหกรรม- สาขาย่อยการจัดการสิ่งแวดล้อมอุตสาหกรรม- สาขาย่อยการจัดการอุตสาหกรรมชีวภาพ

**หลักสูตรบริหารธุรกิจบัณฑิต (4 ปี)**
 หลักสูตรบริหารธุรกิจบัณฑิต (วิทยาการจัดการ)- หลักสูตรบริหารธุรกิจบัณฑิต ('ธุรกิจเทคโนโลยีสารสนเทศ)- หลักสูตรบริหารธุรกิจบัณฑิต (ธุรกิจเกษตร) - หลักสูตรบริหารธุรกิจบัณฑิต (เศรษฐศาสตร์ธุรกิจ)

**หน่วยงานภายใน**
คณะเทคโนโลยีและการจัดการ มีหน่วยงานในสังกัด 4 หน่วนงาน ได้แก่- สาขาวิชาอุตสาหกรรมชีวภาพ- สาขาวิชาการจัดการอุตสาหกรรม- สาขาวิชาวิทยาการจัดการ- สำนักงานเลขานุการคณะ

**อ้างอิง**

**แหล่งข้อมูลอื่น**
หมวดหมู่:มหาวิทยาลัยสงขลานครินทร์ วิทยาเขตสุราษฎร์ธานี
หมวดหมู่:คณะเทคโนโลยีอุตสาหกรรมในประเทศไทย